রিয়াল মাদ্রিদ ফুটবল ক্লাবের খেলোয়াড়ের তালিকা
রিয়াল মাদ্রিদ ফুটবল ক্লাব হচ্ছে একটি স্পেনীয় পেশাদার ফুটবল ক্লাব, স্পেনের রাজধানী মাদ্রিদে যেটির অবস্থান। এটি স্পেনীয় পেশাদার ফুটবলের শীর্ষ লীগ, লা লিগায় খেলে থাকে। ১৯০২ সালের ৬ই মার্চ তারিখে, মাদ্রিদ ফুটবল ক্লাব হিসেবে এই ক্লাবটি প্রতিষ্ঠা লাভ করে এবং ১৯০২ সালের ১৩ই মে তারিখে, ক্লাবটি তাদের ইতিহাসে প্রথম প্রতিযোগিতামূলক ম্যাচটি খেলে; যেখানে তারা কাম্পেওনাতো দে কোপা দে এস.এম. আলফনসো ১৩-এর সেমি-ফাইনালে প্রবেশ করেছিল। ১৯২৯ সালে, রিয়াল মাদ্রিদ লা লিগার ৩ প্রতিষ্ঠাতা সদস্যের মধ্যে একটি যারা লা লিগার ইতিহাসে কখনোই শীর্ষ বিভাগ হতে অবনমিত হয়নি (বাকি দুই সদস্য হলো অ্যাথলেতিক বিলবাও ও বার্সেলোনা)। তখন থেকে, ক্লাবটির প্রথম দলটি জাতীয় ও আন্তর্জাতিকভাবে সংগঠিত বেশ কয়েকটি প্রতিযোগিতায় অংশগ্রহণ করেছে। রিয়াল মাদ্রিদ বিংশ শতাব্দীর সবচেয়ে সফল ক্লাব, এপর্যন্ত ৬৪টি শিরোপা জয়লাভ করেছে; যার মধ্যে রেকর্ড পরিমাণ ৩৩টি লা লিগা শিরোপা, ১৯টি কোপা দেল রে শিরোপা, ১০টি স্পেনীয় সুপার কাপ শিরোপা, ১টি কোপা এভা দুয়ার্তে শিরোপা এবং ১টি কোপা দে লা লিগা শিরোপা রয়েছে। ইউরোপীয় এবং বিশ্বব্যাপী প্রতিযোগিতায়, রিয়াল সর্বমোট ২৫টি শিরোপা জয়লাভ করেছে; যার মধ্যে রেকর্ড পরিমাণ ১৩টি ইউরোপিয়ান কাপ/উয়েফা চ্যাম্পিয়নস লীগ শিরোপা, ২টি উয়েফা কাপ শিরোপা এবং ৪টি উয়েফা সুপার কাপ শিরোপা রয়েছে। আন্তর্জাতিক ফুটবলে, তারা রেকর্ড পরিমাণ ৬টি ক্লাব বিশ্ব চ্যাম্পিয়নশিপ জয়লাভ করেছে।
রিয়াল মাদ্রিদ ফুটবল ক্লাব
রিয়াল মাদ্রিদ টিভি হচ্ছে একটি এনক্রিপ্ট করা ডিজিটাল টেলিভিশন চ্যানেল, যেটি রিয়াল মাদ্রিদ ক্লাব দ্বারা পরিচালিত হয় এবং শুধুমাত্র এই ক্লাব বিষয়বস্তু দেখানো হয়।। এই চ্যানেলটি স্পেনীয় এবং ইংরেজি উভয় ভাষায় পাওয়া যায়। এই চ্যানেলটির সদর দপ্তর রিয়াল মাদ্রিদের প্রশিক্ষণ কেন্দ্র ভালদেবেবাসের (মাদ্রিদ) সিউদাদ রিয়াল মাদ্রিদে অবস্থিত।